พระเทพปวรเมธี (ประสิทธิ์ พฺรหฺมรํสี)

รองศาสตราจารย์ ดร. พระเทพปวรเมธี นามเดิม ประสิทธิ์  อินทร์กรุงเก่า ฉายา พฺรหฺมรํสี ผู้ช่วยเจ้าอาวาสพระอารามหลวงวัดประยุรวงศาวาสวรวิหาร, รองเจ้าคณะภาค ๑๕ , ดำรงตำแหน่งเป็นรองอธิการบดีฝ่ายบริหาร มหาวิทยาลัยมหาจุฬาลงกรณราชวิทยาลัย , ผู้รักษาการแทนเจ้าอาวาสวัดมหาจุฬาลงกรณราชูทิศ จังหวัดพระนครศรีอยุธยา

**ชาตภูมิ**
รองศาสตราจารย์ ดร.พระเทพปวรเมธี มีนามเดิมว่า ประสิทธิ์  อินทร์กรุงเก่า เกิดวันที่ 5 พฤศจิกายน พ.ศ. 2502 ที่จังหวัดนครปฐม

**บรรพชา-อุปสมบท**
 บรรพชา วันที่ ๑๓ กรกฎาคม พ.ศ. ๒๕๑๖ ณ วัดรางกำหยาด  ตำบลบางภาษี  อำเภอบางเลน จังหวัดนครปฐม  พระอุปัชฌาย์ พระครูวิสุทธิ์คุณาธาร (หลวงพ่อโต๊ะ ชุติมา) เจ้าคณะตำบลบางภาษี และเจ้าอาวาสวัดรางกำหยาด ตำบลบางภาษี  อำเภอบางเลน จังหวัดนครปฐม- อุปสมบท วันที่ ๓๐ พฤษภาคม พ.ศ. ๒๕๒๕ ณ วัดรางกำหยาด ตำบลบางภาษี อำเภอบางเลน จังหวัดนครปฐม  พระอุปัชฌาย์ พระอุบาลีคุณูปมาจารย์ (ปัญญา  อินฺทปญฺโญ) อดีตเจ้าคณะภาค ๑๔ และอดีตเจ้าอาวาสวัดไร่ขิง ตำบลไร่ขิง อำเภอสามพราน จังหวัดนครปฐม (ขณะดำรงสมณศักดิ์ที่ พระเทพวรเวที) พระกรรมวาจาจารย์ พระครูวรพจน์สุนทร เจ้าคณะตำบลบัวปากท่า และเจ้าอาวาสวัดบัวปากท่า ตำบลบัวปากท่า อำเภอบางเลน จังหวัดนครปฐม พระอนุสาวนาจารย์  พระมหาสำรวม  อติเมโธ อดีตเจ้าคณะผู้ปกครองคณะ ๑๓ วัดประยุรวงศาวาสวรวิหาร แขวงวัดกัลยาณ์ เขตธนบุรี กรุงเทพมหานคร ได้รับฉายานามว่า  พฺรหฺมรํสี 

**การศึกษา/วิทยาฐานะ**
  ปริญญาเอก ปริญญาดุษฎีบัณฑิต (Ph.D.) สาขาปรัชญา มหาวิทยาลัยมัทราส ประเทศอินเดีย (ทุนรัฐบาลอินเดีย -UGC.)-  ปริญญาโท ปริญญามหาบัณฑิต (M.A.) สาขาปรัชญา มหาวิทยาลัยมัทราส ประเทศอินเดีย-  ปริญญาตรี พุทธศาสตรบัณฑิต (พธ.บ.) สาขาปรัชญาศาสนา มหาวิทยาลัยมหาจุฬาลงกรณราชวิทยาลัย-  ประโยคพิเศษครูมัธยม (พ.ม.)-  เปรียญธรรม 5 ประโยค สำนักงานแม่กองบาลีสนามหลวง-  นักธรรมชั้นเอก สำนักงานแม่กองธรรมสนามหลวง

**การปกครองคณะสงฆ์**
  พ.ศ. 2552 ได้รับพระบัญชาสมเด็จพระสังฆราชแต่งตั้งให้ดำรงตำแหน่งเป็น ผู้ช่วยเจ้าอาวาสพระอารามหลวงวัดประยุรวงศาวาสวรวิหาร- ได้รับการแต่งตั้งให้ดำรงตำแหน่งเป็น เลขานุการเจ้าคณะภาค2 ในพระพรหมบัณฑิต (ประยูร ธมฺมจิตฺโต) อดีตเจ้าคณะภาค 2 - พ.ศ. 2563 ได้รับแต่งตั้งให้ดำรงตำแหน่งเป็น ผู้รักษาการแทนเจ้าอาวาสวัดมหาจุฬาลงกรณราชูทิศ ตำบลลำไทร อำเภอวังน้อย จังหวัดพระนครศรีอยุธยา- พ.ศ. 2564 ได้รับพระบัญชาสมเด็จพระสังฆราชแต่งตั้งให้ดำรงตำแหน่งเป็น รองเจ้าคณะภาค 15

**งานด้านการศึกษา**
  เป็นเลขานุการสำนักเรียนวัดประยุรวงศาวาสวรวิหาร- เป็นรองคณบดีคณะพุทธศาสตร์   มหาวิทยาลัยมหาจุฬาลงกรณราชวิทยาลัย-  เป็นรักษาการผู้อำนวยการกองแผนงาน   มหาวิทยาลัยมหาจุฬาลงกรณราชวิทยาลัย- เป็นรักษาการรองอธิการบดีฝ่ายวางแผนและพัฒนา   มหาวิทยาลัยมหาจุฬาลงกรณราชวิทยาลัย- เป็น รองอธิการบดีฝ่ายวางแผนและพัฒนา   มหาวิทยาลัยมหาจุฬาลงกรณราชวิทยาลัย- เป็นรักษาการรองอธิการบดีฝ่ายบริหาร มหาวิทยาลัยมหาจุฬาลงกรณราชวิทยาลัย
*เป็นอาจารย์ประจำคณะพุทธศาสตร์  มหาวิทยาลัยมหาจุฬาลงกรณราชวิทยาลัย
*เป็นกรรมการควบคุมและสอบวิทยานิพนธ์  มหาวิทยาลัยมหาจุฬาลงกรณราชวิทยาลัย
*เป็นกรรมการจัดทำหลักสูตรนานาชาติมหาบัณฑิต บัณฑิตวิทยาลัย  มหาวิทยาลัยมหาจุฬาลงกรณราชวิทยาลัย
*เป็นรองศาสตราจารย์   มหาวิทยาลัยมหาจุฬาลงกรณราชวิทยาลัย

**สมณศักดิ์**
 พ.ศ. 2544 เป็น พระครูปลัดมีราชทินนาม ฐานานุกรม ในพระราชาคณะเจ้าคณะรองชั้นหิรัญบัฏ พระเดชพระคุณพระอุบาลีคุณูปมาจารย์ (ปัญญา อินฺทปญฺโญ) ฐานานุศักดิ์ในราชทินนามที่ พระครูปลัดสุวัฒนจริยคุณ ไพบุลศาสนภารธุราทร บวรสังฆานุนายก- พ.ศ. 2547 เป็นพระราชาคณะชั้นสามัญเปรียญ ในราชทินนามที่ พระวิสุทธิภัทรธาดา,(สป.)- พ.ศ. 2556 เป็นพระราชาคณะชั้นราช ในราชทินนามที่ พระราชวรเมธี ศรีศาสนกิจจาทร มหาคณิสสร บวรสังฆาราม คามวาสี
*พ.ศ. 2562 เป็นพระราชาคณะชั้นเทพ ในราชทินนามที่ พระเทพปวรเมธี ศรีมหาจุฬาลงกรณ์ สุนทรธรรมบัณฑิต มหาคณิสสร บวรสังฆาราม คามวาสี

**อ้างอิง**
  พระเทพปวรเมธี (ประสิทธิ์ พฺรหฺมรํสี)- พระวิสุทธิภัทรธาดา- สมาชิกกองทุนฯ ประชุมใหญ่สามัญประจำปี 2555 (27 เมษายน 55) date=2021-09-17 -  ปัจฉิมนิเทศนิสิต มจร.รุ่น ๑ ชลบุรี + แนวทางปฏิบัติศาสนกิจอาสาเติมปัญญาให้สังคม รุ่น ๕๘date=2016-03-05 -  พระเทพปวรเมธี (ประสิทธิ์ พฺรหฺมรํสี)
หมวดหมู่:ภิกษุในสังกัดคณะสงฆ์มหานิกาย
หมวดหมู่:ผู้ช่วยเจ้าอาวาส
ปวรเมธี (ประสิทธิ์
หมวดหมู่:ภิกษุจากจังหวัดนครปฐม
หมวดหมู่:ภิกษุจากวัดประยุรวงศาวาสวรวิหาร
หมวดหมู่:ศิษย์เก่าจากมหาวิทยาลัยมัทราส
หมวดหมู่:บุคคลจากคณะพุทธศาสตร์ มหาวิทยาลัยมหาจุฬาลงกรณราชวิทยาลัย